Source: https://www.riigiteataja.ee/akt/113062017009
Timestamp: 2020-07-05 08:27:29+00:00

Document:
Naistevastase vägivalla teemalise täienduskoolituse kava, maht, ülesehitus ja sisu – Riigi Teataja
Naistevastase vägivalla teemalise täienduskoolituse kava, maht, ülesehitus ja sisu
Naistevastase vägivalla teemalise täienduskoolituse kava, maht, ülesehitus ja sisu - sisukord
§ 1 Naistevastase vägivalla teemalise täienduskoolituse kava
§ 2 Täienduskoolituse korraldamine
RT I, 13.06.2017, 9
Vastu võetud 07.06.2017 nr 23
Määrus kehtestatakse ohvriabi seaduse § 67 lõike 3 alusel.
§ 1. Naistevastase vägivalla teemalise täienduskoolituse kava
Naistevastase vägivalla teemalise täienduskoolituse kava (edaspidi täienduskoolituse kava) on alusdokument, mis määrab kindlaks:
1) õppekava nimetuse;
2) õppekavarühma;
4) õpingute alustamise tingimused;
5) õppe kogumahu;
7) õppekeskkonna kirjelduse;
8) õppematerjalide loendi;
10) koolituse läbiviimiseks vajaliku kvalifikatsiooni kirjelduse.
§ 2. Täienduskoolituse korraldamine
(1) Koolitust korraldab Sotsiaalministeerium või tema valitsemisalas olev asutus, lähtudes täiskasvanute koolituse seaduses ning selle § 9 lõikes 1 nimetatud täienduskoolituse standardis sätestatust.
(2) Koolituse läbiviija (edaspidi koolitusasutus) viib igal aastal läbi vähemalt ühe naistevastase vägivalla teemalise koolituse.
(3) Koolitusele registreerujal peab olema vähemalt keskharidus. Koolituse läbiviijal on õigus nõuda registreerujalt haridust tõendavat dokumenti või selle koopiat.
(4) Koolituse läbimisel väljastab koolituse läbiviija koolituse läbinule täiskasvanute koolituse seaduse § 9 lõikes 1 nimetatud täienduskoolituse standardi § 3 lõikes 3 esitatud nõuetele vastava tunnistuse.
(5) Koolitust läbiviivatel õppejõududel peab olema kõrgharidus ja töökogemus naistevastase vägivalla uurimise, ennetamise, ohvrite abistamise, naiste tugikeskuse teenuse osutamise või korraldamise valdkondades.
(6) Õppemoodulite IV ja V läbiviimiseks peab õppejõul olema kõrgharidus psühholoogias või läbitud psühhoteraapia väljaõpe.
(7) Õppemoodulite VI ja VII läbiviimiseks peab õppejõul olema kõrgharidus õigusteaduses.
(8) Õppejõul on õigus kaasata koolituse läbiviimisse eksperti, kellel on naistevastase vägivalla uurimise, ennetamise, ohvrite abistamise, naiste tugikeskuse teenuse osutamise või korraldamise kogemus.
Määrust kohaldatakse koolitusele, mida alustatakse pärast määruse jõustumist.
Lisa Naistevastase vägivalla teemalise täienduskoolituse kava

References: § 1

§ 2
 § 67

§ 1

§ 2
 § 9
 § 9
 § 3